รัฐบาลไทย-ข่าวทำเนียบรัฐบาล-กระทรวงวิทยาศาสตร์ฯ จับมือสภาเกษตรกร "เปิดศูนย์บริหารจัดการน้ำ สภาเกษตรกรจังหวัดลำปาง" พร้อมตั้งศูนย์บริหารจัดการน้ำระดับจังหวัดทั่วประเทศ
วันอังคารที่ 29 สิงหาคม 2560
กระทรวงวิทยาศาสตร์ฯ จับมือสภาเกษตรกร "เปิดศูนย์บริหารจัดการน้ํา สภาเกษตรกรจังหวัดลําปาง" พร้อมตั้งศูนย์บริหารจัดการน้ําระดับจังหวัดทั่วประเทศ
เปิดศูนย์บริหารจัดการน้ําระดับจังหวัด สภาเกษตรกรจังหวัดลําปาง ภายใต้ความร่วมมือระหว่าง สถาบันสารสนเทศทรัพยากรน้ําและการเกษตร (องค์การมหาชน) (สสนก.) กระทรวงวิทยาศาสตร์ฯ กับสภาเกษตรกรแห่งชาติ
๑๓ สิงหาคม ๒๕๖๐ ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เป็นประธานเปิดศูนย์บริหารจัดการน้ําระดับจังหวัด สภาเกษตรกรจังหวัดลําปาง
ภายใต้ความร่วมมือระหว่าง สถาบันสารสนเทศทรัพยากรน้ําและการเกษตร (องค์การมหาชน) (สสนก.) กระทรวงวิทยาศาสตร์ฯ กับสภาเกษตรกรแห่งชาติ ณ สํานักงานสภาเกษตรกรจังหวัดลําปาง ศาลากลางจังหวัดลําปาง โดยมี นายสมชัย กิจเจริญรุ่งโรจน์
รองผู้ว่าราชการจังหวัดลําปาง นายประพัฒน์ ปัญญาชาติรักษ์ ประธานสภาเกษตรกรแห่งชาติ และ ดร.สุทัศน์ วีสกุล ผู้อํานวยการสถาบันสารสนเทศทรัพยากรน้ําและการเกษตร พร้อมด้วยคณะผู้บริหารและเจ้าหน้าที่จากหน่วยงานที่เกี่ยวข้องเข้าร่วมงาน
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์ฯ กล่าวว่า ตามที่รัฐบาลได้มอบหมายให้กระทรวงวิทยาศาสตร์ฯ โดย สสนก. พัฒนาระบบคลังข้อมูลน้ําและภูมิอากาศแห่งชาติ ได้เชื่อมโยงและแลกเปลี่ยนข้อมูลระหว่างหน่วยงานของรัฐที่เกี่ยวข้อง ๓๕ หน่วยงาน พร้อมสําหรับการใช้งานแล้วอย่างเป็นรูปธรรม ซึ่งท่านนายกรัฐมนตรี ได้เข้าตรวจเยี่ยมการดําเนินงานของคลังข้อมูลน้ําและภูมิอากาศแห่งชาติ เมื่อวันที่ ๓ กุมภาพันธ์ ที่ผ่านมา ประกอบกับการดําเนินงานของ สสนก. ที่สนับสนุนการใช้วิทยาศาสตร์และเทคโนโลยีเพื่อบริหารจัดการน้ําของชุมชน มาตั้งแต่ปี พ.ศ. ๒๕๔๖ จนถึงปัจจุบัน มี ๖๐ ชุมชนแกนนํา ที่สามารถบริหารจัดการน้ําชุมชนด้วยตนเอง เกิดเป็นต้นแบบพัฒนาและขยายผลเป็นเครือข่ายการจัดการทรัพยากรน้ําชุมชนด้วยวิทยาศาสตร์และเทคโนโลยี กว่า ๙๐๐ หมู่บ้านทั่วประเทศ โดยมีการดําเนินงานร่วมกับสภาเกษตรกร ผ่านเครือข่ายชุมชน ในพื้นที่ ๑๗ จังหวัด (กรุงเทพฯ กาฬสินธุ์ ขอนแก่น ชัยภูมิ ชุมพร นครราชสีมา นครสวรรค์ บึงกาฬ บุรีรัมย์ ปทุมธานี ปราจีนบุรี ปัตตานี พิษณุโลก สุโขทัย ศรีสะเกษ ยโสธร อุบลราชธานี) นําไปสู่ความร่วมมือระหว่าง สสนก. กับสภาเกษตรกรแห่งชาติ เพื่อถ่ายทอดตัวอย่างความสําเร็จสู่เครือข่ายเกษตรกร ให้สามารถบริหารจัดการน้ําได้ด้วยตนเอง พัฒนาไปสู่การจัดตั้งศูนย์บริหารจัดการน้ําระดับจังหวัด ร่วมกับสภาเกษตรกรแห่งชาติ โดยใช้ต้นแบบจากที่ได้ดําเนินการสําเร็จและใช้งานจริง มาแล้วจากองค์การบริหารส่วนจังหวัดแพร่ และองค์การบริหารส่วนจังหวัดพิจิตร จัดตั้งเป็นศูนย์บริหารจัดการน้ําระดับจังหวัด สําหรับใช้ติดตามสถานการณ์ และวางแผนบริหารจัดการน้ําในพื้นที่ตนเองได้ และยังสนับสนุนแจ้งเตือนภัยได้อย่างทันท่วงที ซึ่งจะช่วยป้องกันหรือลดความเสียหายที่อาจเกิดขึ้น โดยเฉพาะอย่างยิ่งในพื้นที่เกษตรกรรมที่เป็นอู่ข้าวอู่น้ําของประเทศได้
ภายในปี ๒๕๖๐ สสนก. มีแผนจัดตั้งศูนย์บริหารจัดการน้ําระดับจังหวัด ร่วมกับสภาเกษตรกรแห่งชาติ และองค์การบริหารส่วนจังหวัด รวมทั้งสิ้น ๒๕ จังหวัด โดยในปัจจุบันดําเนินการจัดตั้งเสร็จพร้อมใช้งานแล้ว ๑๘ จังหวัด สําหรับศูนย์บริหารจัดการน้ําระดับจังหวัด ภายใต้ความร่วมมือกับสภาเกษตรกรแห่งชาติ จะเป็นศูนย์แห่งคลังข้อมูลและคลังความรู้ด้านการจัดการน้ําระดับท้องถิ่น เพื่อประโยชน์ต่อการทํางานและการวางแผนบริหารจัดการน้ําสําหรับเกษตรกร ให้สามารถพึ่งพาตนเองและปรับเปลี่ยนวิถีเกษตรให้สอดคล้องกับการเปลี่ยนแปลงสภาพภูมิอากาศ พัฒนาเกษตรกรให้สามารถใช้เทคโนโลยีและนวัตกรรม ลดต้นทุนและเพิ่มมูลค่าสินค้าเกษตร เพื่อยกระดับให้ภาคเกษตรเป็นส่วนสําคัญในการขับเคลื่อนเศรษฐกิจของประเทศในอนาคต ให้บรรลุเป้าหมายการเป็นเกษตรกรและภาคเกษตรกรรม ๔.๐ ตามนโยบายของรัฐบาล
ดร.อรรชกา กล่าวอีกว่า สสนก. เป็นคลังข้อมูลน้ําที่รวบรวมมาจาก ๓๕ หน่วยงาน จึงมีข้อมูลหลากหลายมากไม่ว่าจะเป็นปริมาณน้ําฝน หรือพยากรณ์เรื่องฝน รวมถึงปริมาณน้ําที่จะเกิดขึ้น มีทั้งในระดับประเทศ และระดับท้องถิ่น ระดับจังหวัด การที่มาทําศูนย์ข้อมูลน้ําที่จังหวัดลําปาง จะทําให้เกษตรกรสามารถรับทราบถึงปริมาณน้ํา ทั้งน้ําฝนและน้ําที่มีอยู่ในพื้นที่ ซึ่งระดับชุมชนต้องมีข้อมูลแหล่งน้ําที่จะเก็บน้ําในระดับชุมชนต่างๆ จะช่วยให้เกษตรกรตัดสินใจได้ว่าจะมีน้ําเพียงพอหรือไม่ในการเพาะปลูก รวมถึงการวางแผนการบริหารจัดการการเพาะปลูก เพราะหากบางพื้นที่มีน้ําน้อยก็จําเป็นที่จะต้องปลูกพืชที่ใช้น้ําน้อย ซึ่งสภาเกษตรกรแห่งชาติ ให้ความสําคัญกับเรื่องนี้มากในการเชื่อมโยงฐานข้อมูลน้ําในการให้ความรู้แก่เกษตรกร